AAVโบรกฯชี้แนวโน้มระยะยาวยังสดใสแนะซื้อเป้าหมาย 6 บาท อัพไซด์ 33%
AAV แม้ยังคงเป็น Top Pick ในหลักทรัพย์กลุ่มสายการบินในอาเซียน แต่เราได้มีการปรับลดราคาพื้นฐานลงเป็น 6.00 บาท (P/BV ปี 59 ที่ 1.3 เท่า (+1 SD)) หลังจากได้ปรับค่าเงินดอลลาร์สหรัฐให้แข็งค่าขึ้น (34.61/36.68/36.50 บาทต่อเหรียญ) รวมทั้งอุปสงค์ในระยะสั้นที่อ่อนลง เราเห็นว่า AAV เป็นตัวแทนหลักทรัพย์เกี่ยวกับการเดินทางท่องเที่ยวมายังไทยที่มีการเติบโตดี
9 ก.ย. 2558

บล.ดีบีเอสฯ ระบุในบทวิเคราะห์ (9 ก.ย.) ว่า บริษัท เอเชีย เอวิเอชั่น จำกัด (มหาชน) หรือ AAV แม้ยังคงเป็น Top Pick ในหลักทรัพย์กลุ่มสายการบินในอาเซียน แต่เราได้มีการปรับลดราคาพื้นฐานลงเป็น 6.00 บาท (P/BV ปี 59 ที่ 1.3 เท่า (+1 SD)) หลังจากได้ปรับค่าเงินดอลลาร์สหรัฐให้แข็งค่าขึ้น (34.61/36.68/36.50 บาทต่อเหรียญ) รวมทั้งอุปสงค์ในระยะสั้นที่อ่อนลง เราเห็นว่า AAV เป็นตัวแทนหลักทรัพย์เกี่ยวกับการเดินทางท่องเที่ยวมายังไทยที่มีการเติบโตดี เราคาดว่าอัตราผลตอบแทนส่วนผู้ถือหุ้น (ROE) จะอยู่ในช่วง 8-10% ระหว่างปี 58-60 ถือว่าสูงสุดตั้งแต่ AAV เข้ามา IPO
การที่ AAV ถือหุ้น 55% ในในไทยแอร์เอเซีย (TAA) ดังนั้นจึงได้ประโยชน์จากการที่จำนวนนักท่องเที่ยวเดินทางมาไทยมากขึ้น (รอบ 7M58 +30% เทียบช่วงเดียวกันของปีก่อน) นำโดยภูมิภาคอาเซียน (+32% เทียบช่วงเดียวกันของปีก่อน) และจีน (+109% เทียบช่วงเดียวกันของปีก่อน)
ขณะที่ TAA เน้นเดินทางภายในอาเซียนและจีน แม้เรายังเชื่อมั่นในการเติบโตที่สดใสในอุตสาหกรรมท่องเที่ยวของไทย แต่เมื่อมีเหตุการณ์ลอบวางระเบิดที่แยกราชประสงค์ รวมทั้งเศรษฐกิจที่ชะลอตัวลงทั่วทั้งภูมิภาค ก็จะเป็นแรงลบต่ออุปสงค์การท่องเที่ยวในระยะสั้นนี้ได้
สมมุติฐานที่ปรับลงคืออัตราผลตอบแทน (Yield) น้อยลง 3% และLoad factor 1.5 ppt แต่ขณะเดียวกับได้ปรับสัดส่วน cost/ASK ลดลง 1%/3%/4% ตามลำดับ เพื่อสะท้อนราคาน้ำมันที่ลดลง สรุปคือปรับลดประมาณการลงในอัตรา 15%/7% สำหรับปี 58 และ 59 ตามลำดับ อย่างไรก็ตามอัตราการเติบโตกำไรเทียบกับ เทียบช่วงเดียวกันของปีก่อนยังดีคือ ปี 58 +1,069% ปี 59 +25% และปี 60 +24%